section_heading: Oprema
paragraph_text: Oprema se sastoji od ploče, (najčešće konstruirane od drva, rjeđe kamena a u novije doba i od plastike) s udubljenjima(rupama) u dva reda ili četiri. Neke od tabli imaju i posebna udubljenja za sakupljanje kamenčića. Žetoni za igru su najčešće krupne sjemenke, kamenčići, sitne školjke, pikule ili bilo koji drugi materijal praktičan za igru. Konfiguracija ploče varira od jednog kraja svijeta do drugog: od 2x6, 2x10, 4x40 ili čak do 2x50 rupa. Najčešće korištena konfiguracija je 2x6 rupa s 48 sjemenki.